Ribe Stifts Adresseaviser, 1836-05-31
Udenlandske Efterretninger. Spanien. Det er allerede tidligere mældt, at de spanske Statspapirers Fald lod formode, at ugunstige Efterretninger vare indløbne, uden at man dog vidste Noget om disses Jndhold. Nogle vilde vide, at Cordova var blevet slaaet af Egnia; Andre fortalte, at det mendizabalske Ministerium var blevet opløst. Det Sidste har stadfæstet sig, samtlige Ministre have forlangt deres Afsked; Dronning-Regentinden har opfyldt deres Forlangende, og det er overdraget Hr. Jsturiz at sammensætte et nyt Cabinet. Saameget veed man; men over Aarsagerne til den vigtige Forandring hviler en Dunkelhed, som de ufuldstændige Correspondentsefterretninger fra Madrid ikke opklare. De berette, at der i længere Tid kun har været liden Overeensstemmelse mellem Regentinden og hendes Raadgivere, og at det af flere Omstændigheder var klart, at et Brud var uundgaaeligt. Den nærmeste Anledning dertil fortælles saaledes: Ministeriet havde fattet den Beslutning, at tildeele General Evans Storkorset af Carl den 3dies Orden. Ved at forelægge Regentinden Decretet desangaaende til Underskrift, vilde Ministrene gribe Leiligheden til at fremkomme med flere Forslag, affattede i det liberale Parties Aand. D. 11te indfandt Krigsministeren, Gen. No. dil, sig, paa samtlige sine Collegers Vegne, hos Regentinden i Pardo. Hendes Majestæt samtykkede vel i at udnævne Gen. Evans til Storkors af Carl den 3dies Orden, dog kun paa det Vilkaar, at Generalen skulde modtage Ordenen gjennem General Cordova og ikke umiddelbart fra Regjeringen. Ministeren fremkom derpaa med de øvrige Forslag, blandt hvilke i Særdeleshed nævnes, at de tre Militær-Jnspecteurer, St. Roman, Navarro og Espeleta, skulde afskediges, at Garnisonen i Madrid skulde marschere ud, og at 60 nye Proceres skulde udnævnes efter en forelagt Liste. Men Regentinden nægtede med Bestemthed, at indlade sig paa disse Forslag, og, skjønt Hr. Mendizahal, som imidlertid var kommen til, bestormede hende med Bønner og Taarer, blev hun dog ubevægelig. Ministrene truede med at tage Afsked, men fik det korte Svar, at dette stod dem frit for Da Ministeriets gientagne Bestræbelser endnu i begge følgende Dage havde været frugtesløse, og deres Forslag, end ikke med Modificationer, kunde finde Jndgang: saa forlangte endelig alle Ministre deres Afsked og fik den. Det nye Cabinets Medlemmer blive ved nævnte; men Beretningen synes ikke at være paalidelig. Den engelske Gesandt, Hr. Villiers, har levende interesseret sig for Hr. Mendizabal; derimod har Hr. von Rayneval under den hele Krisis viist en paafaldende Tilbageholdenhed, som man mener, fordi han gjerne saae Hr. Jsturiz træde i Mendizahals Sted, efterdi hiin hører til det Partii, som er stemt for en fransk Jntervention. Pariserbladene falde nu næsten alle over Mendizabal og behandle ham paa en haanlig Maade; Jour, d. Debats lader det ved denne Leilighed, ikke mangle paa nogle Sidehug til det nærværende franske Ministerium. Efterretninger fra Krigsskuepladsen mælde, at Carlisterne d. 14de angrebe Christinerne ved Los Arcos, men bleve kastede tilbage med et Tab af 200 Rd., og at de d. 16de med ikke bedre Held vovede et Angreb paa et Par andre Punkter.